KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2024. november 6-i ülésére)

TÁRGY: 
Ingó vagyon ingyenes tulajdonba vétele 
A Kiskőrösi Óvodák (tov.: Óvoda) és a Mohácsi Óvodát Segítő Alapítvány (tov.: Alapítvány) 2021. augusztus 30-án haszonkölcsön-szerződést kötött, amelyben 2031. szeptember 1. napjáig határozott időre ingyenesen az előterjesztés melléklete szerinti eszközöket használatba adta az Alapítvány az óvodában zajló nevelő- oktató munka elősegítése céljából. Az Alapítvány képviselői a fent említett szerződés megszüntetését kezdeményezték és ingyenesen át kívánják adni az eszközöket Kiskőrös Város Önkormányzata részére, azzal a feltétellel, hogy az átadás célja továbbiakban is az óvodában zajló nevelő- oktató munka elősegítése.
Az önkormányzati vagyonról, a vagyon hasznosításáról szóló 24/2023. (XII.14.) önk. rendelet (a továbbiakban: vagyonrendelet) 18.§ (4) - (6) bekezdéséiben foglaltak szerint: 
„(4) Ingyenes felajánlás révén akkor kerülhetnek az Önkormányzat tulajdonába ingó és ingatlan vagyontárgyak, ha az Önkormányzat képes a felajánlott vagyonnal való gazdálkodással járó kötelezettségek teljesítésére.

(5) Az ellenszolgáltatás nélkül kapott vagy felajánlott vagyon elfogadásának feltétele, hogy a (4) bekezdés szerinti kötelezettség teljesítése likviditási problémát ne okozzon, és ne zavarja az önkormányzati feladatok ellátását.

(6) A felajánlás elfogadásáról a Képviselő-testület dönt. A vagyonátadás során felmerült költségeket az Önkormányzat fizeti.”

A vagyon elfogadása, a vagyonnal való gazdálkodás kapcsán felmerülő kötelezettségek teljesítése nem okoz likviditási problémát az Önkormányzatnak, valamint nem zavarja egyéb feladatok ellátását.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön. 

Kiskőrös, 2024. október 28.

Domonyi László sk.


polgármester
HATÁROZAT-TERVEZET

A Képviselő-testület 

1. egyetért a Mohácsi Óvodát Segítő Alapítvány által korábban a Kiskőrösi Óvodák részére ingyenesen használatba adott eszközök ingyenes tulajdonba vételével,
2. vállalja, hogy az 1. pontban említett eszközöket a továbbiakban is óvodában zajló nevelő- oktató munka elősegítése céljából hasznosítja,

3. felhatalmazza a polgármestert a határozat-tervezet mellékletét képező ingyenes tulajdonba vételről szóló megállapodás aláírására.

